###  Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. december 12-i ülésének*

jegyzőkönyvéből

 **Javaslat Szombathely város területén forgalmi rend változtatásokkal kapcsolatos döntések meghozatalára**

 **Előadó:** Lakézi Gábor, a Városüzemeltetési Osztály vezetője

**425/2016 (XII.12) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a Szőlős utca – Szent Gellért utca körforgalmú csomópontban a Szőlős utcai ágon 1 db „10 t megengedett legnagyobb össztömeget meghaladó tehergépjárművekkel behajtani tilos” közúti jelzőtábla, az alá „kivéve áruszállítás” kiegészítő tábla kihelyezésével egyetért.
2. A Bizottság egyetért azzal, hogy a Farkas Károly utcában a 47. számú ingatlannal szemközti oldalra várakozni tilos közúti jelzőtábla kerüljön kihelyezésre.
3. A Bizottság egyetért azzal, hogy az Aranyhíd Nevelési-Oktatási Integrációs Központhoz vezető Perint-parti zsákutca mindkét oldalán megállási tilalom kerüljön bevezetésre.
4. A Bizottság elviekben egyetért azzal, hogy a Sági utca Kolozsvár utca – Vépi út közötti szakasza a Kolozsvár utca felől egyirányúsításra kerüljön, továbbá a kerékpárosok számára szemben történő közlekedés legyen engedélyezett.

A Bizottság felkéri a Kérelmezőt, hogy az egyirányúsításhoz készíttessen jogosultsággal rendelkező szakági tervezővel forgalomtechnikai tervdokumentációt, amely megvizsgálja, hogy a hatályos jogszabályok és műszaki előírások alapján a tervezett forgalmi rend módosítás miként lehetséges, szükséges-e a Közlekedési Hatóság engedélye, kérjen erről nyilatkozatot. Az elkészült forgalomtechnikai tervdokumentáció, és a Közlekedési Hatóság nyilatkozata alapján dönt a Bizottság.

1. A Bizottság a Gagarin u. – Kunos Endre u. kereszteződésébe, valamint a Gagarin u. – Szinyei Merse Pál u. kereszteződésben 1-1 db „Gyermekek” veszélyt jelző tábla, azok alá 1-1 db „85 m” kiegészítő tábla kihelyezésével egyetért.
2. A Bizottság a Rákóczi Ferenc utca Szent Flórián krt. – Zrínyi Ilona Általános Iskola közötti szakaszon a forgalmi rend módosításával egyet ért az alábbiak szerint:

A Rákóczi Ferenc utca – Szent Flórián krt. kereszteződésben meglévő „Megállni tilos” közúti jelzőtábla alá kerüljenek „80 m”, és „útpadkán történő megállási tilalom” kiegészítő táblák, valamint a megállási tilalmat jelző sárga folytonos vonal kerüljön az úttest szélén felfestésre, Szent Flórián krt és a Rákóczi Ferenc u. kereszteződésben a meglévő „Megállni tilos” közúti jelzőtábla alá kerüljenek „80 m”, és „útpadkán történő megállási tilalom” kiegészítő táblák, valamint a megállási tilalmat jelző sárga folytonos vonal kerüljön az úttest szélén felfestésre, a Szent Flórián krt. Gyöngyös-patak hídjánál kihelyezett „Várakozni tilos” közúti jelzőtábla kerüljön áthelyezésre a Szombathelyi Városi Ügyészség kapubejárója melletti közvilágítási oszlopra.

A Rákóczi Ferenc u. 29/A. szám előtti meglévő „Megállni tilos” jelzőtábla oszlopostól, valamint a Rákóczi Ferenc u. - Szent Flórián krt. kereszteződésben lévő meglévő „Megállni tilos” tábla alatti „nyíl” kiegészítő tábla, továbbá a Szent Flórián krt. Gyöngyös-patak hídjától áthelyezésre kerülő „Várakozni tilos” közúti jelzőtábla oszlopa kerüljön eltávolításra.

A Rákóczi Ferenc u. 29/A. szám előtti meglévő „Megállni tilos” jelzőtábla oszlopostól, valamint a Rákóczi Ferenc u. - Szent Flórián krt. kereszteződésben lévő meglévő „Megállni tilos” tábla alatti „nyíl” kiegészítő tábla, továbbá a Szent Flórián krt. Gyöngyös-patak hídjától áthelyezésre kerülő „Várakozni tilos” közúti jelzőtábla oszlopa kerüljön eltávolításra.

1. A Bizottság a Hajdú utca elindulási látómezőjében, a Rumi út – Hajdú utca kereszteződéstől északi irányban 30 m-re „Várakozni tilos” közúti jelzőtábla, továbbá a Hajdú utcában a meglévő „Elsőbbségadás kötelező” közúti jelzőtábla helyett „ÁLLJ! Elsőbbségadás kötelező” közúti jelzőtábla kihelyezésével egyetért.
2. A Bizottság a Verseny utcában a Verseny u. - Teleki Blanka u. kereszteződésben, a Május 1. u. és a Teleki Blanka u. közötti szakaszon hatállyal bíró, a Verseny u. - Stromfeld Aurél u. kereszteződésben, valamint a Kéthly Anna u. és a Verseny u. kereszteződésben 1-1, összesen 4 db „2,5 t megengedett legnagyobb össztömeget meghaladó tehergépjárművekkel behajtani tilos” súlykorlátozó közúti jelzőtábla, valamint azok alá „kivéve célforgalom” kiegészítő közúti jelzőtábla kihelyezésével egyetért.
3. A Bizottság a Temető u. - Saághy István u. kereszteződésében, a Bajnok u. - Saághy István u. kereszteződésben, a Bajnok u. 15. szám elé, valamint a Kalló u. - Farkas Károly u. kereszteződésben 1-1, összesen 4 db „2,5 t megengedett legnagyobb össztömeget meghaladó tehergépjárművekkel behajtani tilos” súlykorlátozó tábla, valamint azok alá „kivéve célforgalom” kiegészítő közúti jelzőtábla kihelyezésével egyetért.
4. Bizottság felkéri a polgármestert, hogy az 1-9. pontban foglalt döntés érdekében a szükséges intézkedések megtételéről gondoskodjon.
5. A Bizottság felkéri a polgármestert, vizsgáltassa meg a forgalmi rend bizottsági vitában elhangzottak szerinti megváltoztatásának lehetőségét a Szőlős utca, a Krúdy Gyula utca és a Gagarin utca tekintetében, és javaslatát terjessze a bizottság következő ülése elé.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 1-9. pont: azonnal

1. pont: 2017. március 15.
2. pont: a bizottság következő ülése

 Lendvai Ferenc sk

 a bizottság elnöke

Kivonat hiteléül:

 Keringer Klaudia
 jegyzőkönyvvezető